**Укучылар белән фәнни-тикшеренү эшчәнлеген оештыруның методик үзенчәлекләре**

**Лилия ХИСМӘТОВА,**

*ТР Мәгарифне үстерү институтының әйдәп баручы фәнни хезмәткәре*

**Линиза ГЫЙЗЗӘТУЛЛИНА,**

*Казан шәһәрендәге 19 нчы гимназиянең югары категорияле туган тел һәм әдәбияты укытучысы*

Бүгенге көндә гомуми белем бирү оешмаларында тикшеренү эшчәнлегенә зур игътибар бирелә. Фәнни-тикшеренү эшчәнлеген оештыру туган тел һәм әдәбияты укытучылары эшенең дә бер тармагы булып тора, шуның нигезендә шәхес үзлектән белем-күнекмәләрен ныгыта, алган белемнәрен практик кулланырга өйрәнә.

Бу эшне оештырып, системалы рәвештә алып барыр өчен без башлангыч сыйныф укучылары өчен “Фәнни-гамәли конференциягә әзерләнү дәфтәре”н тәкъдим итәбез.

Дәфтәрнең максаты:

Укучыларны фәнни-эзләнү эшчәнлеккә әзерләү.

Бурычлары:

1. Фәнни эшчәнлек өчен юнәлеш сайлау, темасын конкретлаштыру күнекмәләре формалаштыру.


2. Материал туплау буенча тиешле әдәбият сайларга һәм сайлаган теманың актуальлеген нигезләргә өйрәтү; тиешле әдәбият өйрәнү өчен эшчәнлек күнекмәләре булдыру; җыелган материалга анализ ясау, гомумиләштерү, нәтиҗәләр ясау;

3. Теорияне, фәнни материалны дөрес кулланып, үз фикерен эзлекле һәм нигезле итеп язмача аңлату күнекмәләре үсеше өчен җирлек тудыру;

4. Укучыларда иҗади эшчәнлеккә омтылу ихтыяҗы уяту, аудитория каршында уңышлы чыгыш ясый белү күнекмәләрен булдыру;

5. Фәнни белемнәрне актуальләштерү һәм тирәнәйтү, танып белү активлыгына, фәнни стильдә фикер йөртү эшчәнлегенә ия булган иҗади шәхес тәрбияләү.


Фәнни-тикшеренү эшчәнлеген оештыру туган тел һәм әдәбияты укытучылары эшенең дә бер тармагы булып тора, шуның нигезендә шәхес үзлектән белем-күнекмәләрен ныгыта, алган белемнәрен практик кулланырга өйрәнә.




“Фәнни-гамәли конференциягә әзерләнү дәфтәре” берничә этапны үз эченә ала:


1. Әзерлек этабы (эшнең темасын, проблемасын билгеләү) – фәнни хезмәтнең темасын сайлау, максат-бурычларын билгеләү;








2. Фәнни-тикшеренү эше өстендә эшләүне планлаштыру (хәбәр чыганакларын билгеләү) – чыганаклар белән эшләү тәртибен аңлату;





3. Аналитик этап – (укучының тикшеренү һәм яңа белемнәр үзләштерү этабы);




4. Гомумиләштерү этабы (алынган мәгълүматны структурага салу):

− фәнни хезмәтнең кереш, төп һәм йомгаклау өлешләрен язарга өйрәтү;

− аны бәяләргә күнектерү: бәяләмәне кыскача гына тезислар ярдәмендә яза белү күнекмәләрен булдыру;







5. Фәнни-тикшеренү эшен яклау этабы − фәнни хезмәткә презентация ясау һәм аны якларга өйрәтү.





“Фәнни-гамәли конференциягә әзерләнү дәфтәре” куйган бурыч-максатларга ирешергә, укучы һәм укытучы алдында торган мәсьәләләрне чишәргә, укучыларны конференцияләргә әзерләү эшен җиңеләйтер дип өметләнәбез. Уңышлар Сезгә!